laion/Wikipedia-Exotic huggingface dataset:
אאוקלדוצרוס

אאוקלדוצרוס (שם מדעי: Eucladoceros; מילולית: "קרן מאוד מסועפת") הוא סוג של אייל גדול נכחד שחי בתחילת הפליוקן עד תחילת הפליסטוקן בערבות אירופה, המזרח התיכון ומרכז אסיה, וכמה מאובנים שמשויכים אליו התגלו גם מזרחה עד הודו. הוא מכונה גם אייל סבוך-קרניים. ליצור היו קרניים ארוכות ומסועפות מאוד שהגיעו לגובה של 1.7 מטר והתפצלו ל-12 סעיפים, מהם קיבל את שמו. הוא הגיע לאורך 2.5 מטרים ולגובה 1.8 מטר. מבנה הגולגולת והשיניים דומה לאיילי העולם הישן, והוא קרוב לאייל הסמבר ההודי. ככל הנראה קרניו הגדולות עזרו לו להילחם בזכרים על נקבות, בדומה לאיילים המודרניים. הפרטים המבוגרים ביותר גידלו את הקרניים הגדולות ביותר. יצור זה חי בעדרים בערבות וביערות של אירואסיה וניזון מעשבים וצמחייה קרקעית. המאובנים שלו שכיחים בפליסטוקן הקדום של אירופה, כ-2.6 מיליון עד 1 מיליון שנים לפני זמננו. אייל קדום זה הופיע במשחקים עולם היורה: המשחק וJurassic World: Alive. מדיה וקבצים בנושא אאוקלדוצרוס בוויקישיתוף אאוקלדוצרוס, באתר GBIF (באנגלית) Roman Croitor. Plio-Pleistocene Deer of Western Palearctic: Taxonomy, Systematics, Phylogeny.Ion Toderaș. Institute of Zoology of the Academy of Sciences of Moldova, 2018, 978-9975-66-609-1.ffhal-01737207f
פרוטופיתקוס

פרוטופיתקוס (שם מדעי: Protopithecus) הוא סוג של קוף קדום ממשפחת קופי העכביש שנמצא בשנת 1838 במערה, ובכמה חפירות במדינת באהיה שבברזיל. הוא חי בתקופת הפליסטוקן. יצור זה היה קרוב משפחה של קופי העכביש. משקלו המוערך מגיע ל-22.5 קילוגרם, והוא היה הקוף רחב האף הגדול ביותר שנמצא. אורך הגפיים שלו דמה לאורך זרועות קופי העכביש, אך העצמות היו רחבות כפליים. הלסת התחתונה נמתחה מעט קדימה, כך שייתכן שהיה לו "שק עור" בדומה לשאגנים. היצור חי בין הענפים ביערות הגשם של ברזיל במהלך הפליסטוקן, וייתכן שחי בקבוצות משפחתיות. ככל הנראה הוא ניזון בעיקר מעלים. פרוטופיתקוס, באתר האנציקלופדיה של החיים (באנגלית) פרוטופיתקוס, באתר GBIF (באנגלית)
סתניקטיס

סתניקטיס (שם מדעי: Sthenictis) הוא סוג של טורף נכחד ממשפחת הסמוריים שחי בתקופת המיוקן לפני 13–9.2 מיליון שנה. הוא התגלה לראשונה ב-1910 בחפירות באורגון, ומאובניו נמצאו ברחבי ארצות הברית ודרום קנדה. מין אחד - Sthenictis neimengguensis נמצא גם במונגוליה וסין. רוב המאובנים מכילים עצמות, שיניים ולסתות. יצור זה היה מאבותיהם של הסמורים הקיימים, קרובם הרחוק של הסמור והדלק, והוא הגיע למשקל של 5–13.7 ק"ג (ישנם שני סוגי דגימות משקל). ליצור היה גוף דק עם רגליים ארוכות וחזקות, והוא חי כנראה על העצים חלק מזמנו. היו לו ניבים קדמיים ארוכים. הוא ניזון מבשר, אך שיניו הותאמו גם לאכילה של מזון צמחי או של חרקים. היצור חי בדומה לדלקים או סמורים מודרניים ביערות אמריקה של המיוקן. מדיה וקבצים בנושא סתניקטיס בוויקישיתוף סתניקטיס, באתר GBIF (באנגלית)
אח"י עצמאות

האם התכוונתם ל... אח"י עצמאות (סער 4) – ספינת טילים של חיל הים הישראלי והראשונה בשם זה, הייתה בשירות בשנים 1979–2014. אח"י עצמאות (סער 6) – ספינת טילים עתידית של חיל הים הישראלי, השנייה בשם זה והשלישית בסדרת סער 6.
אדם לכל עת

האם התכוונתם ל... אדם לכל עת (סרט, 1957) – סרט טלוויזיה של ה-BBC משנת 1957 אדם לכל עת (מחזה) – מחזה מאת רוברט בולט משנת 1960 אדם לכל עת (סרט, 1964) – סרט טלוויזיה משנת 1964 אדם לכל עת (סרט, 1966) – סרט קולנוע משנת 1966 אדם לכל עת (סרט, 1988) – סרט טלוויזיה משנת 1988
גרטי דאוב

גרטי דאוב (בגרמנית: Gerti Daub; נולדה ב-1937) היא דוגמנית גרמנייה. דאוב נולדה באוטרכט וגדלה בהמבורג, ב-1957, כשהייתה בת תשע עשרה, הוכתרה למיס המבורג ובחודש לאחר מכן זכתה בתואר מיס גרמניה. מספר ימים לאחר מכן היא גם הגיעה למקום השלישי בתחרות מיס אירופה, התקשורת במדינתה כינתה אותה "גרייס קלי" עקב הדמיון בין שתיהן. היא ייצגה את גרמניה בתחרות מיס תבל, שנערכה בלונג ביץ'. בטקס פתיחת התחרות בה הוצגו המתמודדות לפי מדינתן היא נבחרה ל"מיס פוטוגניק" על ידי העיתונאים שסיקרו את התחרות. היא נהייתה למועמדת מועדפת בתחרות גם על ידי התקשורת וגם על ידי הציבור. בעיתון לוס אנג'לס טיימס היא תוארה כ"בלונדינית מושלמת ופייבוריטית לכתר מיס יוניברס" וכינו אותה גם "ונוס הבלונדינית של גרמניה". ביום בו כל אחת מחמש עשרה מתמודדות הגמר הגישו נאום היא קיבלה את הכי הרבה תשואות מן הקהל. בערב גמר התחרות היא לבסוף נבחרה לסגנית רביעית בלבד. עקב מיקומה הקהל באולם הפגין בוז על כך, ואף נראה בולט שהמנחה אד הנסי לא הסכים עם בחירה זו. היא הופיעה בסרט גרמני "הלב של סט. פאולי". חברת ההפקות מטרו גולדווין מאייר הציעה לה 250,000 דולר על מנת שתשתתף בסרט ומספר כוכבי קולנוע, בהם מריה של, קורט יורגנס ויול ברינר, ניסו לשכנע אותה לעשות זאת, אך היא סירבה. גרטי דאוב, במסד הנתונים הקולנועיים IMDb (באנגלית) גרטי דאוב, במסד הנתונים הקולנועיים KinoPoisk (ברוסית)
בדפורד OB

בדפורד OB (באנגלית: Bedford OB) הוא אוטובוס מתוצרת יצרנית הרכב המסחרי הבריטית Bedford Vehicles (אנ'), אשר יוצר בין השנים 1939–1951. לפני מלחמת העולם השנייה יוצרו 72 יחידות. בזמן המלחמה הייתה הפסקה בייצור. סך הכל יוצרו 12,766 יחידות. ,, אוטובוס קטן 1 דלת כניסה מדרגה בדלת הכניסה 27-29 נוסעים מחיר דגם "בדפורד OB" (תכולה - 27 נוסעים) - 1,314 שטרלינג מחיר דגם "בדפורד OB" (תכולה - 29 נוסעים) - 1,325 שטרלינג "בדפורד OB", שנת 1947 "בדפורד OB" "בדפורד OB" "בדפורד OB" "בדפורד OB" "בדפורד OB" "בדפורד OB" "בדפורד OB" "בדפורד OB" בדפורד CA בדפורד VAM בדפורד סוג S בדפורד SB "בדפורד OB" שנת 1949 - תמונות "בדפורד OB" מדיה וקבצים בנושא בדפורד OB בוויקישיתוף בדפורד OB, סרטון באתר יוטיוב "בדפורד OB" gracesguide.co.uk/Bedford:_OB "בדפורד OB" fleet.ie/bedford-ob-buses "בדפורד OB" - שבעים וחמש שנים לייצור הדגם busandcoachbuyer.com/75-years-bedford-ob "בדפורד OB" truck-uk.smugmug.com/BUSES/BEDFORD-OB "בדפורד OB" - עשרים ושמונה מושבים agespast.co.uk/vehicles/1946-bedford-ob-28-seater-single-decker-bus "בדפורד OB" - עשרים ותשעה מושבים agespast.co.uk/vehicles/1950-bedford-ob-duple-vista-29-seater
סמואל ברגר

סמואל "סם" ברגר (באנגלית: Samuel "Sam" Berge;‏ 25 בדצמבר 1884 - 23 בפברואר 1925) היה מתאגרף יהודי-אמריקאי, האלוף האולימפי הראשון באגרוף במשקל כבד (סנט לואיס 1904). ברגר נולד וגדל בשיקגו, אילינוי למשפחה יהודית. באולימפיאדת סנט לואיס (1904) זכה ברגר במדליית זהב לאחר שניצח את צ'ארלס מאייר מארצות הברית בהחלטת שופטים. בשלב חצי הגמר הוא ניצח את ויליאם מייקלס אף הוא מארצות הברית בנוקאאוט בסיבוב השלישי. לאחר המשחקים האולימפיים החל להתאגרף באופן מקצועני. הוא פרש בשנת 1906. בשנת 1985 הונצח ברגר ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן. מדיה וקבצים בנושא סמואל ברגר בוויקישיתוף סמואל ברגר, באתר הוועד האולימפי הבין-לאומי סמואל ברגר, באתר olympedia.org סמואל ברגר, באתר BoxRec ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
יאיר חפוטא

הרב יאיר חפוטא (?, מרקש - ט"ו בתמוז ה'תשס"ג, יולי 2003, באר יעקב) היה רב מרוקאי-ישראלי, שכיהן כרבה הספרדי של באר יעקב. נולד במרקש שבמרוקו לרב משה ואסתר חפוטא. סבו מצד אביו היה הרב מסעוד חפוטא, רב העיר בני מלאל ובן לאחת משלוש משפחות השוחטים במרקש, וסבו מצד אמו היה הרב אברהם מור יוסף. למד בישיבות הגדולות במרקש, תחילה בישיבתו של הרב יעקב דהאן ולאחר מכן בישיבתו של הרב אברהם אביטבול, וכן אצל רב העיר מרדכי קורקוס, והעלה על הכתב את חידושי תורתו של האחרון. הוא התפרסם במרקש ומחוצה לה כגדול בתורה, וחבורת לומדי תלמוד בעיון החלה להיאסף סביבו בשבתות. הוא התמנה לראש השוחטים העיר, כסופר בית הדין בבית דינו של רב העיר משה זריהן וכרב בית הכנסת "צלאת אל כבירה" במרקש, שם גם שימש כחזן ובעל קורא. נשא לאשה את מסעודה, בת הרב שלמה עמאר ובת לשושלת הרבנים של משפחת פינטו. בשנת ה'תש"ט עלה לישראל (על אף שהוצעה לו משרת דיינות במרקש) והתיישב ב"מעברת חוטר" במושבה באר יעקב. זמן קצר לאחר מכן, לאחר שנפגש עמו הרב הראשי לישראל דאז, הרב בן-ציון מאיר חי עוזיאל, והתרשם מגדלותו, הפציר בו לקבל על עצמו משרת רבנות בכל יישוב שיבחר, והרב יאיר העדיף להישאר במושבתו, והתמנה לכהן כרבה של באר יעקב. בתפקיד זה כיהן כחמישים שנה עד לפטירתו. לצדו כיהן הרב האשכנזי משה מנחם יעקובזון. בשנת 1955 נעצר עם כמה מחסידיו בשל נזק שגרמו לבית קפה במושבה שהיה פתוח בשבת. נפטר בט"ו בתמוז ה'תשס"ג ונקבר בהר המנוחות בירושלים, סמוך לקבר החיד"א. על שמו רחוב בפתח תקווה. בנו הוא הרב אברהם חפוטא, ראש ישיבת הרמב"ם בתל אביב וראש כולל "מדרש רמב"ם" בפתח תקווה. חתנו הוא הרב שמואל בן דוד תושבי באר יעקב רואים בו כהרב הראשי הספרדי לבאר יעקב מכהן כראש כולל אברכים רי"ח השדה ע"ש הבן איש חי ורב בית הכנסת משכן יאיר ע"ש חמיו. בנו הרב אברהם חפוטא, סנסן ליאיר, בתוך: "ביכורי אברהם" יאיר חפוטא, באתר "החכם היומי" ראו - חכם מרדכי קורקוס באתר החכם היומי רב ומתפללים הובאו לדין, מעריב, 27 ביוני 1955
ג'וניור טבארש

קרלוס אאוגניו ג'וניור טבארש דוס סנטוס (בפורטוגזית: Carlos Eugenio Júnior Tavares dos Santos; נולד ב-7 באוגוסט 1996 בפורטו אלגרה), הידוע כג'וניור טאוורס, הוא כדורגלן ברזילאי שמשחק בעמדת המגן השמאלי בפורטימוננסה, בהשאלה מסאו פאולו ב. טבארש הוא בוגר האקדמיה לכדורגל של גרמיו. במאי 2015, הופיע לראשונה במדי הקבוצה בליגת העל הברזילאית, אך הוחלף כבר בדקה ה-32. בהמשך הוא הושאל לקבוצת סאו פאולו שגם רכשה אותו תמורת 150 אלף אירו. הוא שיחק במדי נבחרת ברזיל בכדורגל עד גיל 15 וזכה עמה באליפות דרום אמריקה בשנת 2011. ג'וניור טבארש, באתר Transfermarkt ג'וניור טבארש, באתר Soccerway ג'וניור טבארש, באתר FootballDatabase.eu ג'וניור טבארש באתר קבוצת הכדורגל סאו פאולו "Brazil - Jr.Tavares - Profile with news, career statistics and history - Soccerway". soccerway.com. נבדק ב-2017-02-10.
הגלקסיה הלא-סדורה הננסית קשת

הגלקסיה הלא-סדורה הננסית קשת (באנגלית: Sagittarius Dwarf Irregular Galaxy, נקראת גם בקיצור בראשי תיבות גלקסיית SagDIG) היא גלקסיה לא-סדורה ננסית שנמצאת בקבוצת הכוכבים קשת במרחק של כ-3.5 מיליון שנות אור ממערכת השמש ובמרחק של כ-4.2 מיליון שנות אור ממרכז הקבוצה המקומית, כך שהיא ככל הנראה הגלקסיה הרחוקה ביותר ממרכז הקבוצה המקומית, שידוע ששייכת לקבוצה (קיימות גלקסיות רחוקות יותר ששייכותן לקבוצה אינה ברורה). הגלקסיה התגלתה ב-13 ביוני 1977 על ידי צוות חוקרים של המצפה האירופי הדרומי בתמונות של טלסקופ שמידט של המצפה. הגלקסיה נמצאת כ-5.8 מעלות מצפון-מזרח לכוכב אלבלדה, ובמרחק זוויתי של כ-4.5 מעלות מצפון מזרח לה נמצאת גלקסיית ברנרד, שלמרות המרחק הזוויתי הקטן ביניהן נמצאת הרבה יותר קרוב לשביל החלב - כמחצית המרחק של הגלקסיה הלא-סדורה הננסית קשת. גודלה הזוויתי של הגלקסיה הוא כ-2.8 דקות קשת שממרחקה שקול לקוטר של כ-2,850 שנות אור, מסתה מוערכת בכ-‎108‎ מסות שמש, כשליש אלפית ממסת שביל החלב, אך מסת הכוכבים הנראים שבה היא רק כ-‎3.5×106‎ מסות שמש ובנוסף יש בה ענני גז נייטרלי (מימן והליום) שמסתם הכוללת כ-‎1.3×107‎‏ כך שלמעלה מ-80% ממסת הגלקסיה מורכבת מחומר אפל שטיבו אינו ידוע. המתכתיות הממוצעת של כוכבי הגלקסיה נמוכה מאוד ועומדת על כ-8 אלפיות מזו של השמש, שמאפיינת כוכבים שנוצרו לפני מיליארדי שנים, אך יש בגלקסיה גם אוכלוסייה צעירה של כוכבים שנוצרו בעשרות מיליוני השנים האחרונות. מדיה וקבצים בנושא הגלקסיה הלא-סדורה הננסית קשת בוויקישיתוף הגלקסיה הלא-סדורה הננסית קשת, בבסיס הנתונים SIMBAD לגרמי שמיים אסטרונומיים SIMBAD: Sagittarius Irregular Dwarf Galaxy NED: Sagittarius Dwarf Irregular Galaxy A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 10 (2012) L. M. Young & K. Y. Lo: The Neutral Interstellar Medium in Nearby Dwarf Galaxies. III. Sagittarius DIG, LGS 3, and Phoenix, The Astrophysical Journal, Vol. 490, Iss. 2, p. 718 (1997) S. van den Bergh: Updated Information on the Local Group, The Publications of the Astronomical Society of the Pacific, Vol. 112, Iss. 770, pp. 532 (2000) D. A. Cesarsky, S. Laustsen, J. Lequeux, H.-E. Schuster & R. M. West: Two new faint stellar systems discovered on ESO Schmidt plates, Astronomy & Astrophysics, vol. 61, no. 4, p. L31 (1977) A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 24 (2012) Y. Momany, E. V. Held, I. Saviane & L. Rizzi: The Sagittarius dwarf irregular galaxy: Metallicity and stellar populations, Astronomy & Astrophysics, vol. 384, p.400-1 (2002)
גלקסיית קשת הננסית

האם התכוונתם ל... גלקסיית קשת האליפסואידית הננסית – גלקסיה אליפסואידית ננסית בקבוצת הכוכבים קשת וגלקסיית הלוויין הקרובה ביותר לשביל החלב גלקסיית קשת הלא סדורה הננסית – גלקסיה לא-סדורה ננסית בקבוצת הכוכבים קשת, נחשבת לגלקסיה הרחוקה ביותר ממרכז הקבוצה המקומית שעדיין שייכת לה
ישיבת בית שמואל

ישיבת בית שמואל שכנה בקריית מטרסדורף בירושלים, הייתה ישיבה חרדית ליטאית שנקראה על שם רבה האחרון של העיר מטרסדורף באוסטריה לפני מלחמת העולם השנייה, הרב שמואל ארנפלד. הישיבה נוסדה בקיץ תשמ"ז בקריית מטרסדורף, על ידי הרב יצחק יחיאל ארנפלד, המשמש גם כרבה של השכונה, והיא מונה כ-120 תלמידים.[דרוש מקור: לאור ריבוי הגרסאות השונות על מספר התלמידים, נא לצרף מקור] בעבר עמדה הישיבה תחת נשיאות הרב עקיבא ארנפלד, אביו של ראש הישיבה, והוא דאג להחזקתה הכלכלית של הישיבה, על ידי גיוס תרומות ברחבי העולם. במקביל דאג הרב עקיבא עהרנפלד גם להחזקת ישיבת חתן סופר בארצות הברית, אותה ייסד אביו – הרב שמואל ארנפלד – לאחר מלחמת העולם השנייה. חלק גדול מהתרומות הושגו מתלמידי אביו. במשך מספר שנים גייסה הנהלת הישיבה משאבים עבור בנין חדש, הכולל פנימייה מחודשת, חדר אוכל ובית מדרש רחב ידיים. באלול ה'תשס"ט נחנך הבניין החדש, שעמד על תלו כמה שנים, אולם בטבת ה'תשע"ד בעיצומה של סופת שלגים עזה שפקדה את ירושלים, קרסה תקרת בית המדרש, ואך בנס לא היו נפגעים. בית המדרש שופץ ונבנה מחדש ומשמש כבית מדרש ותפילה לתלמידי הישיבה, כולל אברכים ותושבי האזור. באב ה'תשע"ב נפטר נשיא הישיבה הרב עקיבא עהרנפלד, ומאז ההנהלה והחזקת הישיבה עברו לבנו הרב יצחק יחיאל, שנעזר בבוגרי הישיבה וידידיה על מנת להמשיך להחזיקה. מאז פרוץ מגפת הקורונה בקיץ ה'תש"פ הישיבה לא שבה לפעילות. בחודש אלול תש"פ נפתחה מחדש כישיבת קיבוץ תחת השם "משנת עקיבא", לראשות הישיבה נוסף הרב נחום בר חיים חתנו של ראש הישיבה. הישיבה במתכונתה החדשה מונה כ 100 בחורים ונחשבת לישיבה מובילה בישיבות הקיבוץ הליטאיות, הבחורים מגיעים ממיטב הישיבות הליטאיות ובעיקר מחברון, פוניבז', אור ישראל, בית מתתיהו, נתיב הדעת - קפלן, בית מדרש עליון ועוד, תנאי הקבלה נחשבים לקשים על מנת לשמור על איכות הישיבה. משגיח הישיבה הוא הרב אברהם משה קירשנבוים שמכהן גם כמשגיח בישיבת נחלת הלווים בחיפה, לצידו מכהן כנו"נ בישיבה הרב זאב נוימן חתנו של הרב אליעזר כהנמן נשיא ישיבת פוניבז'. בעבר כיהנו בישיבה הרב נפתלי קפלן, כיום משגיח ישיבת נתיב הדעת, הרב אברהם זיסקינד, כיום ר"מ ישיבת נתיב הדעת, הרב ירוחם דגני, כיום ר"מ ישיבת תורת זאב, הרב צבי קאהן, כיום ראש ישיבת אמרי נועם, הרב יוסף בנימין פינקוס, הרב יצחק קליימן, והרב אברהם ישעיהו וולפא, כיום ראש ישיבת יגדיל תורה. במהלך השנים העמידה הישיבה אלפי בוגרים, בהם רב העיר פתח תקווה – בנימין אטיאס, אברהם בצלאל וחיים כהן – חברי מועצת העיר ירושלים, הרב יוסף שלמה שירקין – ראש כולל מיר ברכפלד, הרב מנחם שפריי – ר"מ בישיבת קריית מלך, הרב יהודה אודסר – ממשגיחי ישיבת ארחות תורה, הרב מרדכי הרשקוביץ – ר"מ ישיבת תורת חסד, הרב מנחם חנן – בעבר רב קהילת עדת ישראל בסידני שבאוסטרליה, הרב משה אוירבך – ר"מ בישיבת ברקאי שבחיספין והחזן והזמר החסידי אברימי רוט. ישיבת בית שמואל (ירושלים), דף שער בספרייה הלאומית ברכת 'הגומל' בישיבת בית שמואל בירושלים: "התורה הצילה אותנו לבל נפגע", המבשר, 16 בדצמבר 2013 היכל ישיבת בית שמואל בירושלים הועתק למבנה חילופי, יתד נאמן, 20 בדצמבר 2013 ישיבה במשבר: אין שכר לר"מים; בוגרים יוזמים גביית חובות כיכר השבת כ"ז טבת תשע"ז חנני ברייטקופף, ‏בחורים טוענים: "הישיבה ניצלה את ה'קורונה' לזרוק אותנו", באתר כיכר השבת, 19 במאי 2020 'כי שם ביתו', יתד השבוע, חול המועד פסח ה'תשפ"א
יחסי איחוד האמירויות הערביות – מלזיה

יחסי איחוד האמירויות הערביות–מלזיה (בערבית: العلاقات الإماراتية الماليزية, במלאית: Hubungan Emiriah Arab Bersatu–Malaysia) הם היחסים הבילטרליים בין איחוד האמירויות הערביות ובין פדרציית מלזיה. היחסים הדיפלומטיים שבין איחוד האמיריות הערביות למלזיה החלו במאה ה-20. מלזיה הקימה את שגרירותה באבו דאבי בשנת 1983, על מנת לחזק את הקשרים הפוליטיים, הכלכליים והחברתיים שלה עם המדינה. מאז הקמת השגרירות, היחסים הכלכליים שבין המדינות התחזקו. היחסים בין המדינות נחשבים יחסים לבביים. כמו כן, בין המדינות נחתם הסכם למניעת כפל מס. מאז 2008, איחוד האמירויות הערביות הפך לאחד משותפי הסחר הגדולים של מלזיה. מדי שנה, סך הסחר בין המדינות מגיע למיליארדי שקלים ואף יותר מכך. בשנת 2014, שווי הסחורה שיוצאה ממלזיה לאיחוד האמירויות הערביות הגיעה לסך 4.63 מיליארד דולר אמריקאי והיא כללה בעיקר תכשיטים, מקרנים, מחשבים, טלפונים, סבונים, שזיפים, חמאה ועוד. באותה שנה, שווי הסחורה שיוצאה מאיחוד האמירויות הערביות למזליה הגיעה לסך 4.47 מיליארד דולר אמריקאי והיא כללה בעיקר נפט, זהב, תכשיטי זהב, נפט גולמי ועוד. בשנת 2015, שווי הסחורה שיוצאה ממלזיה לאיחוד האמירויות הערביות הגיעה לסך 2.98 מיליארד דולר אמריקאי והיא כללה בעיקר תכשיטים, מקרנים, מחשבים, סבון, שמן דקלים ועוד. באותה שנה, שווי הסחורה שיוצאה מאיחוד האמירויות הערביות למלזיה הגיעה לסך 2.97 מיליארד דולר אמריקאי והיא כללה בעיקר זהב, נפט גולמי, אלומיניום ועוד. איחוד האמירויות הערביות מיוצג במלזיה על ידי שגרירות בקואלה לומפור, בירת מלזיה. מלזיה מיוצגת באיחוד האמירויות הערביות על ידי שגרירות באבו דאבי ועל ידי קונסוליה כללית בדובאי. היסטוריה של השגרירות המלזית באבו דאבי הסכם מניעת כפל מס על פי נתוני OEC Products that Malaysia exports to the United Arab Emirates (2014), The Observatory of Economic Complexity (באנגלית) (ארכיון) Products that Malaysia imports from the United Arab Emirates (2014), The Observatory of Economic Complexity (באנגלית) (ארכיון) Products that Malaysia exports to the United Arab Emirates (2015), The Observatory of Economic Complexity (באנגלית) (ארכיון) Products that Malaysia imports from the United Arab Emirates (2015), The Observatory of Economic Complexity (באנגלית) (ארכיון) "Embassy of United Arab Emirates in Kuala Lumpur, Malaysia - Embassy WorldWide". Embassy WorldWide (באנגלית בריטית). נבדק ב-2018-04-24. Embassies @ Emirates.org, www.emirates.org "Embassy of Malaysia in Abu Dhabi, United Arab Emirates - Embassy WorldWide". Embassy WorldWide (באנגלית בריטית). נבדק ב-2018-04-24. "Consulate General of Malaysia, Dubai - Embassy WorldWide". Embassy WorldWide (באנגלית בריטית). נבדק ב-2018-04-24.
אלכסנדר ויצ'רצ'ק

אלכסנדר ויצ'רצ'ק (בגרמנית: Alexander Wieczerzak; נולד ב-22 במרץ 1991 בפרנקפורט, גרמניה) הוא ג'ודוקא גרמני, אלוף העולם משנת 2017, וזוכה מדליית הארד מאליפות העולם בשנת 2018. בפברואר 2014 זכה במדליה המשמעותית הראשונה שלו בקריירה הבוגרת, במדליית ארד בגראנד פרי דיסלדורף, לאחר שניצח את סיראזהודין מאגומדוב הרוסי בקרב על המדליה. ב-6 בדצמבר הוא זכה במדליית ארד בגראנד סלאם טוקיו היוקרתי, כשניצח את גוקי מארויאמה היפני. ב-26 ביוני 2015, השתתף במשחקים האירופיים הראשונים שנערכו בבאקו, וזכה במדליית הארד בקטגוריית המשקל עד 81 ק"ג. בקרב הראשון הוא ניצח את סויינביורטה איורה האיסלנדי, בקרב השני את טומיסלב מריאנוביץ' הקרואטי, בשמינית הגמר ניצח באיפון את אושנגי מרגיאני הגאורגי וברבע הגמר גבר על לואיק פיטרי הצרפתי בניקוד ווזארי. בחצי הגמר הפסיד לאיוואן ניפונטוב הרוסי ונשר לקרב על מדליית הארד שם גבר על אלכסנדר סטסיאשנקה הבלארוסי. באליפות העולם 2017 שנערכה בבודפשט, התחרה בקטגוריית המשקל עד 81 ק"ג וזכה במדליית הזהב. בקרב הראשון הוא ניצח את אנטואן ולואה-פורטי הקנדי, בקרב השני את אלן חובטסוב הרוסי, בשמינית הגמר ניצח את המובאטו ארי הסיני בניקוד ווזארי וברבע הגמר ניצח את לאסלו צ'וקנאי ההונגרי כאשר קיבל ניקוד ווזארי בשנייה האחרונה לקרב. בחצי הגמר ויצ'רצ'ק פגש את חסן חלמורזייב הרוסי, האלוף האולימפי המכהן, וכ-40 שניות לסיום ויצ'רצ'ק ביצע תרגיל סיאו נגי והשיג ניקוד ווזארי שהספיק לניצחון. בגמר הוא פגש את מתאו מרקונצ'יני האיטלקי וניצח באיפון 2 דקות מפתיחת הקרב. באליפות העולם 2018 שנערכה בבאקו, זכה במדליית הארד. בקרב הראשון הוא ניצח את באיפון את סטיוארט מקוואט הבריטי, בקרב השני הוא ניצח בווזארי את אנטוניו אספוזיטו האיטלקי ובשמינית הגמר הוא גבר שוב באיפון על אדוארדו סנטוס הברזילאי. בשלב רבע הגמר ויצ'רצ'ק הפסיד באיפון לודאט אלבייראק הטורקי ונשר לקרבות בית הניחומים. לאחר ניצחון בווזארי על מתיאס קאס הבלגי, ויצ'רצ'ק עלה לקרב על מדליית הארד בו ניצח בווזארי את בן ארצו דומיניק רסל הגרמני כאשר ביצע תרגיל סיאו-נגי 5 שניות לסיום. מקור: אליפות העולם: בודפשט 2017: מדליית זהב בקטגוריית המשקל עד 81 ק"ג באקו 2018: מדליית ארד בקטגוריית המשקל עד 81 ק"ג אליפות אירופה: באקו 2015: מדליית ארד בקטגוריית המשקל עד 81 ק"ג תחרויות מהסבב העולמי (מאסטרס, גראנד סלאם, גראנד פרי): גראנד פרי דיסלדורף 2014: מדליית ארד גראנד פרי סמסון 2014: מדליית כסף גראנד סלאם טוקיו 2014: מדליית ארד גראנד סלאם טיומן 2015: מדליית ארד מדיה וקבצים בנושא אלכסנדר ויצ'רצ'ק בוויקישיתוף אתר האינטרנט הרשמי של אלכסנדר ויצ'רצ'ק (בגרמנית) אלכסנדר ויצ'רצ'ק, ברשת החברתית אינסטגרם אלכסנדר ויצ'רצ'ק, באתר איגוד הג'ודו העולמי אלכסנדר ויצ'רצ'ק, באתר JudoInside.com מידע על הג'ודוקא באתר JudoInside. הקרב על הארד מול דומיניק רסל, אליפות העולם 2018, אתר איגוד הג'ודו העולמי
יחסי מלזיה–פיג'י

יחסי מלזיה-פיג'י הם היחסים הדו-צדדיים שבין פדרציית מלזיה לבין הרפובליקה של איי פיג'י. בשנת 1971, ראש ממשלת פיג'י הראשון, רטו סר קמיססה מארה, ביקר במלזיה. היחסים הדיפלומטיים בין המדינות כוננו בשנת 1977. בשנת 1984, הוקמה שגרירות מלזיה בסובה ובשנת 1988, הוקמה שגרירות פיג'י בקואלה לומפור. מלזיה ופיג'י מקיימות שיתוף פעולה בתחום המסחר והכלכלה. בשנת 2014, שווי הסחורה שיוצאה מפיג'י למלזיה הגיעה לסך 4.36 מיליון דולר אמריקאי והיא כללה בעיקר נפט, שמנים ומים. באותה שנה, שווי הסחורה שיוצאה ממלזיה לפיג'י הגיעה לסך 115 מיליון דולר אמריקאי והיא כללה שמן סויה, מרגרינה, מחשבים, אוניות נוסעים ונפט מזוקק. בשנת 2015, שווי הסחורה שיוצאה מפיג'י למלזיה הגיעה לסך 6.66 מיליון דולר אמריקאי והיא כללה בעיקר שמן קוקוס, מטוסים, מסוקים ועוד. באותה שנה, שווי הסחורה שיוצאה ממלזיה לפיג'י הגיעה לסך 55.1 מיליון דולר אמריקאי והיא כללה מזגנים, מחשבים, שמן סויה, שמן בצל, אלומיניום ועוד. מלזיה מיוצגת בפיג'י על ידי שגרירות בסובה, בירת פיג'י. פיג'י מיוצגת במלזיה על ידי שגרירות בקואלה לומפור, בירת מלזיה. Minister Kubuabola Discusses Development and Trade Cooperation with Malaysia, משרד החוץ הפיג'י (באנגלית) Products that Malaysia imports from Fiji (2014), The Observatory of Economic Complexity (באנגלית) (ארכיון) Products that Malaysia exports to Fiji (2014), The Observatory of Economic Complexity (באנגלית) (ארכיון) Products that Malaysia exports to Fiji (2015), The Observatory of Economic Complexity (באנגלית) (ארכיון) Products that Malaysia exports to Fiji (2015), The Observatory of Economic Complexity (באנגלית) (ארכיון) "High Commission of Malaysia in Suva, Fiji - Embassy WorldWide". Embassy WorldWide (באנגלית בריטית). נבדק ב-2018-04-24. "High Commission of the Republic of Fiji in Malaysia - Embassy WorldWide". Embassy WorldWide (באנגלית בריטית). נבדק ב-2018-04-24.
נוחים רשקובסקי

נוחים רשקובסקי (ברוסית: Нухим Рашковский;‏ 18 באפריל 1946 – 14 במרץ 2023) היה שחמטאי סובייטי ממוצא יהודי. נוחים רשקובסקי נולד בסברדלובסק, ברית המועצות. התחיל להתאמן בשחמט במועדון הפיונירים בסברדלובסק. הוא השתתף באליפות ברית המועצות בשחמט החל משנת 1972 ועד לפירוק ברית המועצות בשנת 1991. התוצאה הטובה ביותר שלו הייתה בשנת 1986, כאשר הוא סיים במקום ה-8. רשקובסקי היה אלוף רוסיה הסובייטית פעמיים – בשנת 1974 ובשנת 1976. בשנת 1976 הוענקה לו דרגת אמן בינלאומי ובשנת 1980 דרגת רב אמן. רשקובסקי כמעט ולא השתתף בתחרויות בינלאומיות. בשנת 1979 הוא זכה במקום הראשון בתחרות בינלאומית בסוצ'י, בשנת 1987 הוא זכה במקום השני בתחרות שנערכה ביוגוסלביה ובשנת 1988 במקום השני בסטוקהולם. בשנת 2007 זכה באליפות אירופה בשחמט לסניורים. גם בשנותיו האחרונות הוא המשיך להשתתף בתחרויות והיה מאמן-שחקן של מועדון שחמט של אורל. רשקובסקי היה מאמנה של נבחרת רוסיה במספר אולימפיאדות. נפטר ב-14 במרץ 2023. נוחים רשקובסקי, באתר צ'סגיימס (באנגלית) נוחים רשקובסקי, באתר פיד"ה (באנגלית) הטיה ברוסית של השם "נחום" ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
אביגיל ספנסר

אביגייל לי ספנסר (באנגלית: Abigail Leigh Spencer; נולדה ב-4 באוגוסט 1981) היא שחקנית קולנוע וטלוויזיה אמריקאית. החלה את הקריירה שלה באופרת הסבון הטלוויזיונית הפופולרית "כל ילדיי", ולאחר מכן התפרסמה תודות לתפקידיה בסדרות הטלוויזיה "מד מן", "Suits", "אהבה בוערת" ובזכות התפקידים הראשיים בסדרות "התיקון" ו"טיימלס". ספנסר נולדה וגדלה בעיר גולף בריז, פלורידה שבארצות הברית, למשפחה ממוצא בריטי וגרמני ומרקע נוצרי בעיקרה. בתם של לידיה אן בראון ושל הגולש יאנסי ספנסר השלישי(אנ'). יש לה שני אחים, יאנסי ספנסר הרביעי (יליד 1973) וסטרלינג ספנסר (יליד 1986). היא טוענת שהיא גם צאצאית לשבט הצ'רוקי. תפקידה הגדול הראשון של ספנסר היה של רבקה "בקה" טיירי באופרת הסבון "כל ילדיי" מ-3 ביוני 1999 עד 10 באפריל 2001. בשנים שלאחר מכן היא החלה לשחק תפקידי אורח בסדרות טלוויזיה, כולל "CSI: זירת הפשע, החקירה", "איך פגשתי את אמא", "מרפאה פרטית" ו"קאסל". ספנסר הופיעה בסרטים כגון: בשנתי (2010), פלישה למערב (2011), "זאת מלחמה (2012), "הגלישה הגדולה במאווריקס" (2012), The Haunting in Connecticut 2: Ghosts of Georgia" (2013)", "ארץ אוז" (2013) ו"מכאן אני ממשיך" (2014). היא השתתפה בסדרותה טלוויזיה: "מד מן", "הות'ורן" ו-"Suits". מ-2013 עד 2016 ספנסר כיכבה בערוץ SundanceTV בסדרת הדרמה "התיקון" בו היא הייתה מועמדת לקבל את פרס הבחירה הטלוויזיונית של המבקרים. בשנת 2016 ספנסר החלה לשחק את התפקיד הראשי של הפרופסורית להיסטוריה לוסי פרסטון בסדרה "טיימלס" ברשת NBC. ספנסר נישאה לאנדרו פרואט בשנת 2004. ספנסר הגישה בקשה לגירושין בפברואר 2012, אך הם התגרשו סופית רק במהלך שנת 2013. יש להם בן שנולד ב-2008. מדיה וקבצים בנושא אביגיל ספנסר בוויקישיתוף אביגיל ספנסר, ברשת החברתית פייסבוק אביגיל ספנסר, ברשת החברתית אקס (טוויטר) אביגיל ספנסר, ברשת החברתית אינסטגרם אביגיל ספנסר, סרטונים בערוץ היוטיוב אביגיל ספנסר, במסד הנתונים הקולנועיים IMDb (באנגלית) אביגיל ספנסר, באתר AllMovie (באנגלית) אביגיל ספנסר, באתר Rotten Tomatoes (באנגלית) אביגיל ספנסר, במסד הנתונים הקולנועיים KinoPoisk (ברוסית) אביגיל ספנסר, באתר MusicBrainz (באנגלית)